Òdżér WE Kila Pine Poco (WE to przedrostk zrëchtowóny òd pierszich lëtrów pòzwë hòdowlë – White Eagle), dlô drëchów Pin, a téż klacz Precious N Golden docarłë do Pòlsczi w 2002 r. Jiwrë , jaczé w sparłączenim z jich transpòrtã mielë Karpińscë, zrównało miłé zaskòknienié. Kònie òkôzałë sã lepszé, niżlë sã spòdzéwalë! Klaczkã, co bëła czësto sërowô, naùczëlë wszëtczégò bez niżódnëch jiwrów! A Pin? Ten òdżér òkôzôł sã klasą samą w sobie. Ani jô, ani Krësztof, më nie rozmielë jesz ridowac westernowò. Mało chto w Pòlsce rozmiôł – wdarziwô so Aldona Karpińskô. Wiele pòdpòwiôdelë nama drëszë z zôpadu, jaczi zjôwielë sã co rôz w Pòlsce. Jednakò nôlepszim szkólnym béł Pin. Pò prôwdze to òn nas ùcził, a nié më jegò.